****SZIGET Diáksport Egyesület**

Ritmikus Gimnasztika szakosztálya

2310. Szigetszentmiklós, Kossuth Lajos utca 11.

**BESZÁMOLÓ**

**2021.07.01 – 2022.06.31.**

2021. első féléve még mindig a Covid-ról szólt. Majd **augusztus**ban végre visszamehettünk a tornaterembe.

Viszont **szeptember**től már csak a tornaterem felét használhattuk székhelyünkön, megosztoztunk a vívókkal, akik nem mehettek vissza az addig bérelt termükbe. Ráadásul a Tankerületi Központ terembér fizetésére is kötelezett minket. Mi viszont örültünk, hogy legalább van hol edzenünk! A saját székhelyünkön. 😊 Az Önkormányzati támogatás javát ezen terembérlet kifizetésére fordítottuk! Enélkül nem tudtunk volna tovább edzeni, és a versenyeken sikeresen szerepelni.

***Nehézségeink ellenére, a megtartott versenyeken sikeresen szerepeltünk!***

**Október**ben **Látványtánc EURÓPA BAJNOKSÁGOT NYERT**:

Mini csapatunk,

Gyermek csapatunk,

Junior csapatunk,

Junior párosunk

Egyéni versenyben: Pulugor Aténa (Mini korosztály), Tótok Nóra (Gyermek korosztály), Erdei Anna (Junior korosztály)

De sikeresen szerepeltünk a Ritmikus Gimnasztika Magyar Bajnokságon is, ahol Tótok Nóra 2.helyezést ért el!

Több egyesületi Kupaversenyen szerepeltünk, ahol mindig a dobogón végeztünk.

Zadarban (Horvátország) nemzetközi versenyen szerepeltünk, ahol Erdei Anna 1., Sebe Vanda 2.Benkovics Bíborka 4., Furtner Fanni ugyancsak 4.helyezést ért el.

Decemberben végre (két év Covid időszak után) Gálázhattunk. Minden tanítványunk bemutathatta tudását. Színvonalas műsorral kápráztattuk el a szülőket és Nagy Jánost Szigetszentmiklós város polgármesterét!

**2022.**

**Januárban** folytattuk a felkészülést a tavaszi versenyidényre.

Már az első versenyen is bizonyítottuk felkészültségünket, hiszen a február 19-én megtartott Grácia Kupán I. helyezett lett Deák Kitti, Illés Kiara, Pulugor Aténa.

**Március** 12-15 között Orfűn edzőtáboroztunk 13 legjobb versenyzőnkkel, mely edzőtábor nagyban segítette felkészülésünket.

Mi sem bizonyítja ezt jobban, mint a március 19-i Látványtánc Budapest Bajnokságon bemutatott csodás gyakorlatok. Arany érmet nyert ezen a versenyen: Mini csapatunk (Cukorkák), Gyermek csapatunk (Zombik), Serdülő duónk (Együtt jobb!), az egyéni versenyben pedig Deák Kitti, Dénes Antónia, Pulugor Aténa, Ilés Kiara, Madaras Jázmin.

Március 27-én Ritmikus gimnasztika felmérő versenyt rendeztünk versenyzőinknek. Ezen az egész napos megmérettetésen láthatták a szülők és a bírók versenyzőink felkészültségét, edzőink pontosabb képet kaphattak arról, kit milyen kategóriában versenyeztessenek ebben az évben.

Arany érmet nyert:

Serdülő kategóriában Illés Kiara

Gyermek (2012)kategóriában: Pulugor Aténa

Gyermek (2013) kategóriában: Dénes Antónia

Gyermek (2014) kategóriában: Kávási Szófia

Az év felfedezettje: Windoch Hanna (2015) lett.

**Áprilisban** a Ritmikus gimnasztika Magyar Bajnokság Vidéki Elődöntője következett Somogyjádon, ahol Pulugor Aténa és Benkovics Bíborka a 8.és 9.helyen kvalifikálta magát az Országos Döntőbe.

**Május** 1-én végre újra volt Majális a Kéktón, ahol látványos bemutatót tarthattunk.

Május 20-án a Pécsen versenyeztünk fantasztikus eredményekkel a Pécs Kupán. A délelőtti eredményhirdetés szinte rólunk szólt, minden kategóriában mi nyertünk. I.helyezett lett: Windoch Hanna (2015-ös kategória), Kávási Szófia (2014-es kategória), Deák Kitti (2013-as kategória), Illés Kiara (2009-es kategória), Pulugor Aténa (2012-es kategória).

Május 21-én a Decathlon áruház elött rendezett Gyereknapon léptünk fel.

A **június** rögtön az Országos Bajnoksággal kezdődött, ahol Pulugor Aténa 78 induló közül az előkelő 9.helyen végzett.

Június 11-én búcsúztattuk a tanévet egy Musical Gálával. Minden tanítványunk szerepelt a nézőket elkápráztató előadáson.

Június 18-án Tehetségkutató versenyt rendeztünk, olyan kislányoknak, akik még nem indultak ilyen megmérettetésen. Ezen a versenyen láthatjuk, kik azok a gyermekek, akiket a jövőben versenyzőink közé beépíthetünk. Nagyon jó benyomást tett a bírókra és az edzőkre: Pulugor Lara (2017) Márton Fruzsina és Csányi Lara (2016), Baráth Kira, Tarkó Blanka, Puddicombe Abigél Sun (2014).

Miután nyári szabadságra engedtük tanfolyamosainkat és az utánpótlást is, versenyzőinkre kemény felkészülés várt, hiszen még hátra volt a Látványtánc Európa Bajnokság! A Balatonfüredi versenyen egy csodát élhettünk át:

**MINDEN VERSENYZŐNK EURÓPA BAJNOK LETT!**

Hiszen megnyerte a versenyt:

Mini csapatunk (Horvát Mira, Kávási Szófia, Klopfer Borka, Klopfer Hanga, Óré Zara, Puddicombe Abigél Sun, Windoch Hanna)

Gyermek csapatunk (Benkovics Bíborka, Bundics Luca, Deák Kitti, Dénes Antónia, Illés Kiara, Madaras Jázmin, Pulugor Aténa)

Gyermek párosunk (Bundics Luca, Illés Kiara)

Gyermek triónk (Benkovics Bíborka, Madaras Jázmin, Pulugor Aténa)

Egyéni versenyben: Deák Kitti (Stilizált Florklore kategória), Benkovics Bíborka (Látványtánc kategória) és Pulugor Aténa (Gimnasztikus látványtánc kategória)!

Így boldogan kezdhettük a megérdemelt nyári szünetünket, hogy augusztus 1-én kipihenten, feltöltődve kezdhessük meg a felkészülést az őszi versenyidőszakra!

Reméljük újabb sikereket szerezhetünk Szigetszentmiklós városának!

Nagyon szépen köszönjük az Önkormányzat támogatását, mely lehetővé tette edzéseink folytatását a nehéz Covid időszak után! 😊

Szigetszentmiklós, 2022. július 2.

……………………………………………….. ………………………………………………….

 Vas János elnök Szkokánné Puskás Andrea szak.oszt.vez.